Gjermund Orrego Bjørndahl

Gjermund Orrego Bjørndahl (født Gjermund Bjørndahl Røysland 8. juni 1980) er en lokalpolitiker, lektor, historiker og forfatter fra Arendal. Han var leder i Arendal Arbeiderparti 2006-2009 og var medlem av Arendal bystyre fra 2003 til 2019. Fra 2015 til 2019 var han også leder av oppvekstkomiteen i Arendal. 

Bjørndahl vokste opp på Kjenæs i Strengereid i Arendal kommune. Siden 1999 var han aktiv i Arbeidernes ungdomsfylking (AUF). Han jobbet 4 år som fylkessekretær i AUF i Aust-Agder og satt i perioden 2006-2008 i AUFs sentralstyre.        

I oktober 2017 meldte han overgang til Sosialistisk Venstreparti på grunn av det han mente var Arbeiderpartiets unnfallenhet i asylpolitikken. Bjørndahl er nå medlem i Arbeiderpartiet. 

Bjørndahl er utdannet lektor, med mastergrad i historie. Han har skrevet en rekke lokalhistoriske bøker, slektsbøker, samt en diktsamling og en politisk debattbok.

Utgivelser 
 Bjørndalsslekta på Kjenæs (1878–1997), 1997
 Kleiva-slekta fra Dølemo, 2002
 Børtinghus-slekta fra Åmli, 1769-2008. Arendals Tidende Forlag
 Veien til et rettferdig Arendal – en politisk analyse, 2009. Arendals Tidende forlag. 
 Et liv skal leves, diktsamling, 2012. Licentia Forlag.
 Arbeidernes historie i Flosta og Strengereid 1934-2014, 2013. Bokbyen Forlag. 
 Arbeiderbevegelsen på Tromøy. Tromøy Arbeiderpartis historie. 2015. Bokbyen Forlag.
 Sørfjell i 100 år. Idrettsglede og frivillighet. 2016. Bokbyen Forlag.
 Arne Johannes Myrdal. 1935-2007. Et liv i kamp. 2020. Gaveca Forlag.

Referanser 

Lokalpolitikere i Arendal
Ap-politikere i Aust-Agder
Tillitsvalgte i AUF
Personer fra Arendal kommune